പുതിയ ബാങ്ക് അക്കൌണ്ടുകൾ തുറക്കാൻ ആധാർ നിർബന്ധമാക്കി കേന്ദ്രസർക്കാർ വിജ്ഞാപനം പുറപ്പെടുവിച്ചു . ഡിസംബർ മുപ്പത്തിയൊന്നിന് മുമ്പ് എല്ലാ അക്കൌണ്ടുകളും ആധാറുമായി ബന്ധിപ്പിക്കണമെന്നും 50,000 രൂപയിൽ കൂടുതലുള്ള ഇടപാടുകൾക്ക് അധാർ നിർബന്ധമായിരിക്കുമെന്നും വിജ്ഞാപനത്തിൽ പറയുന്നു . കള്ളപ്പണം തടയുന്നതിൻറെ ഭാഗമെന്ന് വ്യക്തമാക്കി കേന്ദ്ര റവന്യൂ വകുപ്പാണ് വിജ്ഞാപനം പുറത്തിറക്കിയത് . കള്ളപ്പണവും ഹവാല ഇടപാടും തടയുന്നതിനുള്ള നിയമത്തിലെ ചട്ടങ്ങളിൽ ഭേദഗതി വരുത്തിയാണ് വിജ്ഞാപനം . ആദായ നികുതി റിട്ടേൺ ഫയൽ ചെയ്യുന്നതിന് പാൻ നപർ ആധാറുമായി ബന്ധിപ്പിക്കണമെന്ന കേന്ദ്ര നിർദ്ദേശം സുപ്രീംകോടതി ശരിവെച്ചതിന് തൊട്ടുപിന്നാലെയാണ് ഈ നടപടി . പുതിയ അക്കൌണ്ടുകൾ തുടങ്ങാൻ ആധാര്നിർബന്ധമാക്കി . ഇപ്പോൾ ആധാർ ഇല്ലാത്തവർക്ക് അപേക്ഷിച്ചതിന്റെ തെളിവു കാണിച്ച് അക്കൌണ്ട് തുറക്കാം . ഇവർ ആറുമാസത്തിനകം ആധാർ നല്കിയാൽ മതിയാവും . നിലവിലെ അക്കൌണ്ടുകൾ അധാറുമായി ബന്ധിപ്പിക്കാൻ ഡിസംബർ31 വരെ സമയം നൽകും . ഈ സമയപരിധിക്ക് ശേഷം ആധാർ ബന്ധിപ്പിക്കാത്ത അക്കൌണ്ടുകളിൽ ഇടപാടുകൾ അനുവദിക്കില്ല . അമ്പതിനായിരം രൂപയ്ക്ക് മുകളിലുള്ള എല്ലാ ഇടപാടുകൾക്ക് ഇനി ആധാർ നമ്പർ നിർബന്ധമായും നൽകണം . നിലവിൽ ഇതിന് പാൻ നന്പർ നൽകിയാൽ മതിയായിരുന്നു . വ്യക്തികൾ , സ്ഥാപനങ്ങൾ , പങ്കാളിത്ത അക്കൌണ്ടുകൾ എന്നിവയ്കകെല്ലാം വിജ്ഞാപനം ബാധകമാണ് . സ്ഥാപനങ്ങളുടെ അക്കൌണ്ടുകൾക്ക് മാനേജർമാരുടേയൊ , ഇടപാടുകൾ നടത്താൻ അധികാരപ്പെട്ട ജീവനക്കാരുടേയൊ ആധാര് നല്കാം . പുതിയ അക്കൌണ്ടുകള തുടങ്ങുന്പോൾ ഉപഭോക്താവിനെക്കുറിച്ചുള്ള മുഴുവന് വിവരങ്ങളും ബാങ്കുകള് ശേഖരിക്കണം . ഈ വിവരങ്ങൾ പരിശോധിച്ച് ശരിയാണെന്ന് ഉറപ്പുവരുത്തുകയും ബന്ധപ്പെട്ട അധികാരികൾക്ക് കൈമാറുകയും വേണം . കേന്ദ്ര സര്ക്കാരിൻറെ പുതിയ വിജ്ഞാപനത്തോടെ ആധാറില്ലാതെ ബാങ്കുകളുമായി ബന്ധപ്പെട്ട ഒരു ഇടപാടും സാധ്യമല്ലാതായി .